**A MIO LINGUA**

Russignolu canta è corbu rachja  
A mio lingua hè di petra è di machja.  
  
U versu incanta, sona la cetera  
A mio lingua hè di machja è di petra.  
  
U ventu soffia, a cità trema  
A mio lingua hè calamita è gemma.  
  
Populu hè fattu, voce hè unita  
A mio lingua hè, gemma è calamita.  
  
U tempu passa, a storia si face  
A mio lingua hè l'avvene è la pace.  
  
A fola nasce a mente si tene  
A mio lingua hè a pace è l'avvene.

*Ghjacumu Fusina, « FESTA ZITELLINA » di u 1981.*